OpenLLM-France/wikimedia huggingface dataset:
# El millor dels mons

El millor dels mons és una obra que reuneix tretze contes i una novel·la curta de l'escriptor Quim Monzó. Està estructurada en tres parts. La primera aplega set contes: El meu germà, La mamà, Vacances d'estiu, Les cinc falques, Tot rentant plats, Dos rams de roses i La vida perdurable. La segona consisteix en una novel·la curta: Davant del rei de Suècia. La tercera reuneix sis contes: Després del curset, Quan la dona obre la porta, El nen que s'havia de morir, El mirall, La venedora de mistos i L'accident. Va ser publicada l'any 2001 a Quaderns Crema, iniciant temàtiques sobre malalties, la crisi de la maduresa o la mort, que van continuar amb Mil cretins.

## Traduccions

L'obra es va traduir, entre d'altres, a l'alemany, castellà, serbi, francès i l'italià. La crítica alemanya no va gaire estimar el llibre.
* Die beste aller Welten. Frankfurt: Frankfurter Verlagsanstalt.
* El mejor de los mundos. Barcelona: Editorial Anagrama.
* Svet najbolji od svih. Belgrad: Laguna.
* Le meilleur des mondes. Nimes: Éditions Jacqueline Chambon.
* Il migliore dei mondi. Torí: Einaudi.

## Referències

* ↑ «Addenda Bibliographie ins Deutsche übersetzter kat. Lit.». Arxivat de l'original el 2012-03-18. [Consulta: 19 gener 2011].
* ↑ Altés i Màiquez, Anna; Marí i Prunella, Jaume. «Olivetti, Moulinex, Chaffoteaux et Maury, de Quim Monzó» (pdf). Arxivat de l'original el 2011-11-10. [Consulta: 19 gener 2011].
* ↑ Marrugat, Jordi. Narrativa catalana de la postmodernitat. Històries, formes i motius. Edicions Universitat Barcelona, 2014, p. 45. ISBN 8447537587.
* ↑ Krumbholz, Martin «Quim Monzo: Die Beste Aller Welten». Neue Zürcher Zeitung, 28-12-2002.
* ↑ «Deutsche Übersetzungen katalanischer Literatur.doc». Arxivat de l'original el 2012-11-20. [Consulta: 19 gener 2011].
* ↑ «El mejor de los mundos».
* ↑ «Laguna - Svet najbolji od svih - Kim Monzo - Knjige o kojima se priča».
* ↑ «Kim Monzo». Arxivat de l'original el 2010-02-27. [Consulta: 19 gener 2011].
* 1 2 «Llibres traduïts de Quim Monzó».

## Enllaços externs

* «Crítiques d’El millor dels mons».
# Trash (pel·lícula de 2020)

Trash és una pel·lícula italiana d'animació infantil del 2020. Dirigida per Francesco Dafano i Luca Della Grotta, la cinta té un grup de deixalles com a protagonistes i tracta sobre el reciclatge i el fet de donar una segona vida als objectes, com caixes, ampolles, llaunes. La història narra com una capsa de cartró trencada, anomenada Prim, viu en un mercat amb altres deixalles com el seu amic Bombelles, una ampolla de refresc de cola. En Prim ja no es creu la llegenda de la piràmide màgica, segons la qual la brossa pot reutilitzar-se i tornar a ser útil. Tanmateix, la seva visió canvia quan coneix la Llamp, una petita caixa que intenta convèncer-lo que qualsevol residu pot ser una important troballa.
El 17 de desembre de 2021 va arribar als cinemes el doblatge en català a través de la distribuïdora Paycom Multimedia.

## Referències

* 1 2 «'Trash': una deixalla pot ser una gran troballa», 16-12-2021. [Consulta: 6 gener 2022].
* ↑ «Tornen al cinema les aventures d’Spider-man en la tercera pel·lícula de la saga protagonitzada per Tom Holland». Setmanari de l'Alt Empordà, 15-12-2021.
* ↑ «Trash». Cinema en Català. [Consulta: 6 gener 2022].
* ↑ «'Canta 2!' encapçala les últimes quatre estrenes cinematogràfiques en català de l'any». Generalitat de Catalunya, 16-12-2021. [Consulta: 6 gener 2022].

## Enllaços externs

* Trash a GoitaQuèFanAra.cat
# Albert Pijuan i Hereu

Albert Pijuan i Hereu (Calafell, 23 de juliol de 1985) és un escriptor i traductor català. És llicenciat en Ciències Polítiques i Filosofia, ha publicat tant poesia com teatre i novel·la. Ha publicat relats curts en diverses antologies (Nyiii i altres narracions, Arola, 2003; Blastoestimulina i altres narracions, Arola, 2005; Històries de l'Àfrica, Centre d'Estudis Africans, 2009). Ha representant l'obra dramàtica Nix tu, Simona, al Festival LOLA 2012 d'Esparreguera. El 2015 va traduir L'ésser estimat, d'Evelyn Waugh amb Labreu Edicions. A les eleccions municipals de 2015 va ser escollit regidor de l'Ajuntament de Calafell per la Candidatura d'Unitat Popular. La novel·la Tsunami, publicada a Angle editorial, li va valer els premis Pin i Soler (2020), Finestres (2021) i el Premi de la Crítica de narrativa catalana (2021).

## Obra publicada
### Poesia

* Cosmogonia falorniana (Ajuntament de Calvià, 2010)

### Teatre

* Tabula brasa (Onada, 2010)
* El regne de les anguiles; Finestreta D-72 (Re&Ma 12, 2014)

### Novel·la

* El franctirador (Angle, 2014)
* Ramon Llull. Ara i aquí (Angle, 2016)
* Tsunami (Angle, 2020)
Narrativa
* Seguiràs el ritme del fantasma jamaicà (Angle, 2017)

## Premis i reconeixements

* Premi Rei en Jaume de poesia 2009 per Cosmogonia falorniana
* Premi Ciutat de Sagunt - Pepe Alba de teatre 2010 per Tabula brasa
* Premi Pin i Soler de narrativa 2020 per Tsunami
* Premi Finestres de narrativa 2021 per Tsunami
* Premi de la Crítica de narrativa catalana 2021 per Tsunami

## Referències

* 1 2 Albert Pijuan i Hereu al Qui és Qui de les Lletres Catalanes
* ↑ «Maria Josep Escrivà i Albert Pijuan guanyen els Premis de la Crítica 2021 en llengua catalana». dBalears, 05-06-2021 [Consulta: 6 juny 2021]. Arxivat 5 de juny 2021 a Wayback Machine.
* ↑ Camps, Magí «"El turisme del segle XX és colonialisme empresarial"». La Vanguardia [Barcelona], 01-12-2021, p. 36.
# Mançac e la Corriera

Mançac la Corriéra (en francès Mansat-la-Courrière) és una localitat i comuna de França, a la regió de la Nova Aquitània, departament de la Cruesa.
La seva població al cens de 1999 era de 94 habitants. Està integrada a la Communauté de communes de Bourganeuf-Royère-de-Vassivière.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 358 | 118 | 112 | 100 | 100 | 94 | 88 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001 | Raymond Chezeaud | PS |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.
# Østre Toten

Østre Toten és un municipi situat al comtat d'Innlandet, Noruega. Té 14.906 habitants (2016) i té una superfície de 562 km². El centre administratiu del municipi és el poble de Lena.
Østre Toten limita a l'oest amb Vestre Toten i al nord amb Gjøvik, Hurdal i Eidsvoll, els dos últims situats al veí comtat d'Akershus. El pic més alt és Torsæterkampen amb una alçada de 841 metres. La majoria de la població viu als pobles de Skreia, Kapp, Kolbu, Lensbygda i Lena.

## Agermanaments

Østre Toten manté una relació d'agermanament amb les següents localitats:
* – Jammerbugt, Regió de Nordjylland, Dinamarca
* – Kesälahti, Itä-Suomi, Finlàndia
* – Rättvik, Comtat de Dalarna, Suècia

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 11 març 2016].

## Enllaços externs

* Østre Toten - Lloc web oficial
# Joan de Nòstra Dama

Joan de Nòstra Dama (Sant Romieg de Provença, 1507 - Ais de Provença, 1577) fou un escriptor provençal. Provenia d'una família de jueus conversos i fou parlamentari i polític, germà de Miquel de Nòstra Dama, astròleg i visionari, i oncle de Cèsar, cronista. El 1540 va compondre en francès Vida de Saint Hermentaire, participà en les lluites religioses de Provença com a membre del partit catòlic i el 1562 la seva biblioteca fou saquejada.
Col·laborà amb el protestant Ramon de Soliers per a fer una gran història de Provença. Va escriure en occità clàssic una crònica manuscrita fins avui So que s'es pogut recolhir dels comtes de Provensa e de Forcalquier e de leurs successors.... Influït per Francesco Petrarca, Baldassare Castiglione i Pietro Bembo, va editar algunes obres clàssiques occitanes i el seu Vies des plus célèbres et anciens poètes provençaux, imprès a Lió el 1575 i escrit en francès, exaltant el record dels trobadors, però ple de falsedats, ja que feia néixer o morir els principals trobadors al comtat de Provença o bé els emparentava amb les famílies dels seus amics i protectors,

## Referències

* Robèrt Lafont i Christian Anatole (1973) Història de la literatura occitana Dopesa, Barcelona.
# Eleccions presidencials belarusses de 2006

Les eleccions presidencials de 2006 van tenir lloc a Belarús el 19 de març de 2006. El resultat va ser una victòria pel ja president Aleksandr Lukaixenko, que va rebre el 84,4% dels vots. No obstant això, els observadors occidentals van considerar que les eleccions no havien estat prou transparent o democràtiques. L'Organització per a la Seguretat i la Cooperació a Europa (OSCE) va declarar que les eleccions "no va complir amb els compromisos de l'OSCE per a les eleccions democràtiques". Per contra, els observadors electorals de la Comunitat d'Estats Independents (CEI) va descriure la votació com oberta i transparent. Hi van participar 1.235 observadors internacionals procedents de 50 països.
El 31.3% dels que podien votar ho van fer de manera anticipada entre els dies 14 i 18 de març de 2006, mentre que el 52.7% ho van fer en el dia de les eleccions.

## Referències

* ↑ Stöver, Philip. Dieter Nohlen. Elections in Europe: A Data Handbook (en anglès). Nomos, 2010, p. 2102. ISBN 3832956093 [Consulta: 19 octubre 2015].
* 1 2 «Belarus, Presidential Election, 19 March 2006: Final Report» (en anglès). OSCE, 07-06-2006. [Consulta: 19 octubre 2015].
* 1 2 «Recollida d'estadístiques electorals "Eleccions del president de la República de Belarús el 2006"». Comissió Central de la República de Belarús sobre eleccions i celebració de referèndums, pàg. 1-65. Arxivat de l'original el 2020-10-09 [Consulta: 12 agost 2020]. Arxivat 2020-10-09 a Wayback Machine.

## Enllaços externs

* Pàgina web de la Comissió Electoral Central de la República de Belarús Arxivat 2020-12-31 a Wayback Machine. (bielorús)
* Cobertura de les eleccions (bielorús)
# Trachinotus rhodopus

Trachinotus rhodopus és una espècie de peix de la família dels caràngids i de l'ordre dels perciformes. Va ser descrit per Theodor Gill el 1863.
Els adults poden assolir fins a 61 cm de longitud total. Es troba des del sud de Califòrnia (Estats Units) fins al Perú, incloent-hi les Illes Galápagos.

## Referències

* ↑ Gill, Theodore «Catalogue of the fishes of lower California, in the Smithsonian Institution, collected by Mr. J. Xantus». Proceedings of the Academy of Natural Sciences of Philadelphia., 15, 1863, pàg. 80–88.
* 1 2 Luna, Susan M.; Reyes, Rodolfo B. «Trachinotus rhodopus Gill, 1863, Gafftopsail pompano» (en anglès). FishBase.
# Albert Trabaud

Albert Trabaud (Lorient, 23 de juliol de 1872-Marsella, 9 de setembre de 1935), fill de Gustave Trabaud i Sophie Kirkham, fou un militar francès. Estava casat (1902) amb Madeleine Dupré, amb qui va tenir una filla de nom Jeanne Trabaud.
El 1888 va entrar a la marina i fou aspirant a Port Lorient el 5 d'octubre de 1891. L'1 de gener de 1892 fou destinat al cuirassat "Courbet" de l'esquadra de la Mediterrània; l'1 de gener de 1894, fou destinat al creuer Aréthuse, Divisió naval de l'Atlàntic; fou ascendit a Insígnia de vaixell el 27 gener de 1894; l'1 de gener de 1896 fou destinat a l'avís "Mésange", a l'estació local del Senegal; el 1897 va tornar a Port Lorient; l'1 de gener de 1899 va anar al transport Isère, del Servei del litoral; el 7 de novembre de 1899 fou nomenat adjunt del comandant de torpeders en reserva de la defensa mòbil de Lorient; el 1901-1902 fou segon de la canonera Zélée, de la Divisió naval de l'oceà Pacífic, sent ascendit a tinent de vaixell el 12 d'octubre de 1901; va tornar a Lorient el 1903 i el 5 de desembre fou fet comandant d'un grup de torpeders de la defensa mòbil del port; el 15 de febrer de 1905 fou membre de la comissió d'experiències d'artilleria a Gâvres; després fou oficial de canonera; fou fet cavaller de la Legió d'Honor el 30 de desembre de 1906; el 1907 fou destinat al "Couronne"; el 1908 al creuer cuirassat "Jules-Michelet" amb base a Lorient. Després fou oficial d'acadèmia i de l'escola superior de la Marina (promoció 1909); el 1911 va ser enviat al cuirassat Patrie, de la 1ª esquadra. El 1912 va tornar a Lorient. El 1914 estava al creuer cuirassat Jeanne-d'Arc, École d'application des Aspirants. Al final d'agost de 1915 fou capturada l'illa Rouad (Arwad) i Trabaud en fou nomenat governador l'1 de setembre. Fou ascendit a capità de corbeta l'1 de juliol de 1917. Tornà a Lorient el 1918 i ascendit a capità de fragata el 9 de març de 1918; l'illa Rouad va passar a ser integrada en els OETA/ATEO (Occupied Enemy Territory Administration) fins que l'1 de setembre de 1920 va passar al Territori dels Alauites; fou fet oficial de la Legió d'honor el 15 de gener de 1920. Establert a Beirut abans d'abril de 1920 fou nomenat a més de governador de l'estat del Gran Líban amb efectes de 1 de setembre de 1920, ocupant el càrrec fins l'abril de 1923.

## Notes

* ↑ A Land of Aching Hearts: The Middle East in the Great War, per Leila Tarazi Fawaz

## Referències

* Biografia
# Malur canós estriat

El malur canós estriat (Amytornis striatus) és un ocell de la família dels malúrids (Maluridae).

## Hàbitat i distribució

Habita estepes arbustives a terra de sorra o zones rocoses d'Austràlia central

## Referències

* ↑ «Malur canós estriat». Cercaterm. TERMCAT, Centre de Terminologia. Rev. 20/04/2022(català)
# Bórovo

Bórovo (en rus: Борово) és un poble de la República de Komi, a Rússia, segons el cens del 2010 tenia 6 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Eleccions presidencials colombianes de 2018

Les eleccions presidencials de Colòmbia de 2018 es van celebrar el 27 de maig.

## Sistema electoral

Tenen dret a vot tots els ciutadans majors de 18 anys amb nacionalitat colombiana que no se'ls hi hagi negat el dret a vot i estiguin inscrits al cens electoral. El dret a sufragi passiu està limitat als ciutadans amb nacionalitat colombiana majors de 30 anys.
En aquestes eleccions s'escull el càrrec de president i de vicepresident alhora, sense possibilitat de reelecció en el futur. Si cap candidat aconsegueix la meitat més un dels vots en una primera ronda, se celebrarà una segona ronda entre els dos candidats que hagin rebut més vots a la primera i serà proclamat vencedor aquell que aconsegueixi una majoria simple dels vots.Si cap candidat rep la meitat més un dels vots, se celebrarà una segona volta el 17 de juny del mateix any.
El candidat guanyador serà escollit President de Colòmbia per a un període de 4 anys, entre el 7 d'agost de 2018 i el 7 d'agost de 2022. El president Juan Manuel Santos no és elegible, ja que ha estat president durant dues legislatures.

## Candidats

Llista de candidats a les eleccions:):
| Partit/aliança | Candidat a President | Candidat a vicepresident |
| Coalició Colòmbia Aliança Verda Moviment Compromís Ciutadà Pol Democràtic Alternatiu | Sergio Fajardo | Claudia López Hernández |
| Partit Liberal – Aliança Social Independent Aliança Social Independent Moviment El Nostre Partit és Colòmbia Partit Liberal | Humberto de La Calle | Clara López |
| Colòmbia Humana Llista de la Decència Moviment Alternatiu Indígena i Social Moviment Colòmbia Humana Unió Patriòtica | Gustavo Petro | Ángela María Robledo |
| Gran Aliança per Colòmbia Centre Democràtic MIRA Moviment La Pàtria Dempeus Moviment Per una Colòmbia Honesta i Forta Moviment Colòmbia Justa Lliures Som Regió Colòmbia | Iván Duque Márquez | Marta Lucía Ramírez |
| Mejor Vargas Lleras Moviment Ante Todo Colombia Moviment Mejor Vargas Lleras Partit Canvi Radical Partit Conservador Colombià Partit Social d'Unitat Nacional | Germán Vargas Lleras | Juan Carlos Pinzón |
| Tots som Colòmbia | Jorge Antonio Trujillo | Fredy Obando Pinillo |

## Resultats

El 27 de maig de 2018 Iván Duque Márquez va guanyar la primera volta presidencial amb el 39,14 % dels vots, que corresponen a 7.569.693 vots. El 17 de juny de 2018 va vèncer en la segona volta presidencial amb el 54 % dels vots, que corresponen a 10.373.080 vots contra 8.034.189 del seu rival Gustavo Petro, la votació més alta en la història d'una segona tornada presidencial a Colòmbia.

## Referències

* ↑ «Resolució 5552» (en castellà). Gobierno de Colombia.
* ↑ «colombia.com - Elecciones 2007 - Preguntas frecuentes».
* ↑ «Así quedó el tarjetón para las elecciones presidenciales». , 22-03-2018 [Consulta: 22 març 2018].
* ↑ «Iván Duque gana consulta de derecha por encima de Ramírez y Ordóñez». , 11-03-2018 [Consulta: 1 abril 2018].
# Trachoni

Trachoni (en grec: Τραχώνι) és un gran poble situat en part en el districte de Limassol de Xipre i en part en el Territori Britànic d'Ultramar d'Akrotiri i Dekélia. En 2011, tenia 3.952 habitants. Abans de 1974, Trachoni estava habitada per grecoxipriotes i turcoxipriotes. Els grecoxipriotes constituïen la majoria.

## Referències

* ↑ «Population - Place of Residence, 2011». Statistical Service of Cyprus (CYSTAT), 16-10-2014. Arxivat de l'original el 2014-10-16. [Consulta: 20 novembre 2020].
* ↑ «TRACHONI». PRIO Cyprus Centre. [Consulta: 17 novembre 2014].
# Aleksei Fiódorov

«Aleksei Fiódorov» té aquests significats:
* Aleksei Dmítrievitx Fiódorov, escaquista belarús
* Aleksei Fiódorovitx Fiódorov, heroi de guerra soviètic
# Malur coronat

El malur coronat (Malurus coronatus) és una espècie d'ocell de la família Maluridae és endèmica del nord d'Austràlia.
Es reconeixen dues subespècies d'aquest ocell M. c. coronatus i M.c. macgillivrayi.
# Waco (Carolina del Nord)

Waco és una població dels Estats Units a l'estat de Carolina del Nord. Segons el cens del 2000 tenia 328 habitants.

## Demografia

Segons el cens del 2000, Waco tenia 328 habitants, 134 habitatges i 92 famílies. La densitat de població era de 158,3 habitants per km².
Dels 134 habitatges en un 23,1% hi vivien nens de menys de 18 anys, en un 55,2% hi vivien parelles casades, en un 9,7% dones solteres, i en un 31,3% no eren unitats familiars. En el 26,1% dels habitatges hi vivien persones soles el 6,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 2,91.
Per edats la població es repartia de la següent manera: un 21% tenia menys de 18 anys, un 8,8% entre 18 i 24, un 29,9% entre 25 i 44, un 26,2% de 45 a 60 i un 14% 65 anys o més.
L'edat mediana era de 39 anys. Per cada 100 dones de 18 o més anys hi havia 103,9 homes.
La renda mediana per habitatge era de 32.031 $ i la renda mediana per família de 38.750 $. Els homes tenien una renda mediana de 27.083 $ mentre que les dones 21.250 $. La renda per capita de la població era de 20.081 $. Entorn del 9,1% de les famílies i el 8,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Waco». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Waco». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Abd-al-Wadud (nom)

Abd-al-Wadud és un nom masculí teòfor àrab islàmic (àrab: عبد الودود, ʿAbd al-Wadūd) que literalment significa ‘Servidor del Ple d'Amor’, essent «el Ple d'Amor» un dels epítets de Déu. Si bé Abd-al-Wadud és la transcripció normativa en català del nom en àrab clàssic, també se'l pot trobar transcrit Abdul Wadoud... normalment per influència de la pronunciació dialectal o seguint altres criteris de transliteració. Com a teòfor, també el duen molts musulmans no arabòfons que l'han adaptat a les característiques fòniques i gràfiques de la seva llengua.

## Notes

* ↑ Corriente, Federico. Diccionario árabe-español. Madrid: Instituto Hispano-Árabe de Cultura, 1977, p. s.v. «ود». ISBN 8460008428.
* ↑ Cortés, Julio. Diccionario de árabe culto moderno: Árabe-español. Madrid: Gredos, 1996, p. s.v. «ود» (Biblioteca Románica Hispánica). ISBN 8424917944.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Joan Massagué i Vilarrúbias

Joan Massagué i Vilarrúbias (Sabadell, 1833 - 28 d'abril de 1901) fou alcalde de Sabadell.
Acabada l'escola primària, Joan Massagué va seguir estudis de teoria tèxtil, però aviat els abandonà, en sentir-se inclinat cap a l'activitat política. Va ser designat alcalde en tres ocasions, la darrera de les quals, del 29 de març al 28 d'abril del 1901, data que es va morir. Durant la seva etapa a l'alcaldia, dugué a terme diverses reformes urbanístiques. Col·laborà en la construcció de l'església de la Puríssima i del santuari de la Salut. Va presidir la Caixa d'Estalvis de Sabadell els anys 1890, 1891 i 1901.
El 1901, l'Ajuntament de Sabadell va donar el nom de Massagué al tram de carretera de Manresa que anava de la plaça de l'Àngel al carrer de Vilarrúbias.

## Referències

* 1 2 3 Nomenclàtor. «Via de Massagué». Ajuntament de Sabadell. [Consulta: 19 març 2014].
# El nadiu

El nadiu (títol original: Countryman) és una pel·lícula jamaicaina dirigida per Dickie Jobson el 1982. Ha estat doblada al català.

## Argument

Un pescador jamaicà recull dos supervivents d'un avió en dificultats que s'ha estrellat a la jungla, una oportunitat pel coronel Sinclair per posar en marxa un complot contra l'oposició... Els dos joves supervivents aprenen a viure al mig d'aquesta jungla amb l'ajuda mistica del pescador.

## Repartiment

* Countryman: ell mateix
* Hiram Keller: Bobby Lloyd
* Carl Bradshaw: Capità Benchley
* Basil Keane: Coronel Sinclair
* Freshey Richardson: Mosman
* Kristina St. Clar: Beau Porter
* Jahman: ell mateix
* Papa Threecards: Sadu Baba
* Munair Zacca: Periera
* Dee Anthony: Mr. Porter
* Ronnie McKay: Wax
* Claudia Robinson: Dona de blanc
* Ronald Gossop: jove en bicicleta
* Oliver Samuels: Pillion
* Chin: Venedor de peix

## Títols de les peces de música de Countryman

* Natural Mystic
* Rastaman Cant
* Rat Race
* Jah Live
* Ramble
* Rebel Music
* Soud System
* Mosman Skank
* Small Eix
* Sitting And Watching
* Bam Bam
* Ooh! Aah!
* Wisdom
* Carry Us Beyond
* Dreadlocks In The Moonlight
* Time Will Tell
* Pass It On
* Guidance

## Referències

* ↑ esadir.cat. El nadiu. esadir.cat.
* ↑ «Countryman». Imdb.
# Torneig de Gstaad 2016

«Torneig de Gstaad 2016» té aquests significats:
* Torneig de tennis masculí: J. Safra Sarasin Swiss Open Gstaad 2016
* Torneig de tennis femení: Ladies Championship Gstaad 2016
# Aigul (cràter)

Aigul és un cràter d'impacte en el planeta Venus de 6 km de diàmetre. Porta el nom d'un antropònim calmuc, i el seu nom va ser aprovat per la Unió Astronòmica Internacional el 1997.

## Referències

* ↑ «Aigul». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Malur canós roig

El malur canós roig (Amytornis whitei) és un ocell de la família dels malúrids (Maluridae).

## Hàbitat i distribució

Habita zones àrides d'Austràlia occidental.

## Taxonomia

Considerat coespecífic d'Amytornis striatus en diverses llistes, passà a figurar com una espècie de ple dret a la classificació del Congrés Ornitològic Internacional, versió 11,1, 2021 arran Christidis et al 2013

## Referències

* ↑ Gill, F.; Donsker, D.; Rasmussen, P. (Eds). 2021. IOC World Bird List (v11.1). doi : 10.14344/IOC.ML.11.1.
* ↑ L Christidis, FE Rheindt, WE Boles i JA Norman. 2013. A re-appraisal of species diversity within the Australian grasswrens Amytornis (Aves: Maluridae). Australian Zoologist 36: 429–437.